બીજે દિવસ (સં.૧૮૮૫, આસો સુદ—૧૧, તા.૧૯/૧૦/૧૮૨૮,શનિવાર) સવારના પહોરમાં બ્રાહ્મણોને વરણીમાં વરાવી ગોપીનાથજી વગેરે છ મૂર્તિઓનો પ્રતિષ્ઠાવિધિ કરાવ્યો. ને પછી હજારો બ્રાહ્મણ તથા સાધુઓને જમાડ્. પછી રાત પડી. પછી રાત્રે નિત્યાનંદસ્વામીને તથા રઘુવીરજી મહારાજને બોલાવ્યા. ને કહ્યું કે, “આ ગોપીનાથજી મહારાજની પ્રતિમા મંદિરમાં પધરાવવી છે, તેનું અત્યારે મુહૂર્ત છે. માટે બીજા કોઈથી તે ઉપડે તેમ નથી. તમે બેય બળિયા છો માટે ઉપાડો.” પછે બંને જણાએ ગોપીનાથજી મહારાજની મૂર્તિ ઉપાડી મંદિર ઉપર લઈ ગયા. અને પછી મહારાજ પાસે રહી વચલા મંદિરમાં સિંગાસનના ઓટા ઉપર બરાબર મધ્ય રાત્રિ સમે પંડે પધરાવી ને પડખે ડાબી કોર રાધિકાજીને પધરાવ્યા ને જમણી બાજુએ વાસુદેવનારાયણને પધરાવ્યા. અને પધરાવતી વખત મહારાજ લગાર મરક્યા.